CELEX: 32015D1085
Language: et
Date: 2015-07-02 00:00:00
Title: Komisjoni rakendusotsus (EL) 2015/1085, 2. juuli 2015, Rootsi võetud meetme kohta keelata äriühingu Hammars Verkstad AB toodetud halumasinate Hammars vedklipp 5,5 hk ja Hammars vedklipp 7,5 hk turule laskmine kooskõlas Euroopa Parlamendi ja nõukogu direktiiviga 2006/42/EÜ (teatavaks tehtud numbri C(2015) 4428 all) (EMPs kohaldatav tekst)

4.7.2015   
            
            
               ET
            
            
               Euroopa Liidu Teataja
            
            
               L 175/124
            
         KOMISJONI RAKENDUSOTSUS (EL) 2015/1085,
   2. juuli 2015,
   Rootsi võetud meetme kohta keelata äriühingu Hammars Verkstad AB toodetud halumasinate Hammars vedklipp 5,5 hk ja Hammars vedklipp 7,5 hk turule laskmine kooskõlas Euroopa Parlamendi ja nõukogu direktiiviga 2006/42/EÜ
   
      
         (teatavaks tehtud numbri C(2015) 4428 all)
      
   
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. mai 2006. aasta direktiivi 2006/42/EÜ, mis käsitleb masinaid ja millega muudetakse direktiivi 95/16/EÜ, (1) eriti selle artikli 11 lõiget 3,
   ning arvestades järgmist:
   
               (1)
            
            
               Rootsi teatas komisjonile meetmest, millega keelatakse äriühingu Hammars Verkstad AB (Lustebo 40, SE-790 20 Grycksbo, Rootsi) toodetud halumasinate Hammars vedklipp 5,5 hk ja Hammars vedklipp 7,5 hk turule laskmine.
            
         
               (2)
            
            
               Halumasinad kandsid CE-märgist vastavalt direktiivile 2006/42/EÜ.
            
         
               (3)
            
            
               Rootsi võttis meetme põhjusel, et halumasinad ei vastanud direktiivi 2006/42/EÜ I lisa punktides 1.1.2 („Ohutuse tagamise põhimõtted”) 1.3.7 („Liikuvad osad”) esitatud olulistele tervisekaitse- ja ohutusnõuetele, kuna masinatel puuduvad kaitsepiirded või kaitseseadised, mis kaitseksid liikuvatest osadest tulenevate ohtude eest.
            
         
               (4)
            
            
               Komisjon kutsus tootjat Hammars Verkstad AB üles esitama oma tähelepanekuid Rootsi võetud meetme kohta.
            
         
               (5)
            
            
               Hammars Verkstad vastas komisjonile, et puulõhkumismasin, mis asendab nii saagi kui ka spetsiaalset halgude lõhestajat, kujutab operaatori jaoks tervikuna palju väiksemat vigastuste ohtu. Komisjon palus tootjal esitada dokumente, mis tõendaksid väidet riskiklassi kohta, mis määrati kindlaks läbiviidud vastavushindamise käigus. Vastust ei ole saadud.
            
         
               (6)
            
            
               Rootsi esitatud tõendite läbivaatamine kinnitab, et äriühingu Hammars Verkstad AB (Lustebo 40, SE-790 20 Grycksbo, Rootsi) toodetud halumasinate Hammars vedklipp 5,5 hk ja Hammars vedklipp 7,5 ei vasta direktiivis 2006/42/EÜ sätestatud olulistele tervisekaitse- ja ohutusnõuetele ning et see mittevastavus põhjustab kasutajate jaoks tõsist vigastuste ohtu. Seega on asjakohane pidada Rootsi võetud meedet põhjendatuks,
            
         ON VASTU VÕTNUD KÄESOLEVA OTSUSE:
   Artikkel 1
   Rootsi võetud meede, millega keelatakse äriühingu Hammars Verkstad AB (Lustebo 40, SE-790 20 Grycksbo, Rootsi) toodetud halumasinate Hammars vedklipp 5,5 hk ja Hammars vedklipp 7,5 hk turule laskmine, on põhjendatud.
   Artikkel 2
   Käesolev otsus on adresseeritud liikmesriikidele.
   
      Brüssel, 2. juuli 2015
      
         
            Komisjoni nimel
         
         
            komisjoni liige
         
         Elżbieta BIEŃKOWSKA
      
   
   
      (1)  ELT L 157, 9.6.2006, lk 24.